Document ID: 32004D0642

ΑΠΌΦΑΣΗ ΤΟΥ ΣΥΜΒΟΥΛΊΟΥ
ΛΗΦΘΕΊΣΗΣ ΑΠΌ ΣΥΜΦΏΝΟΥ ΜΕ ΤΟΝ ΕΠΙΛΕΓΈΝΤΑ ΠΡΌΕΔΡΟ ΤΗΣ ΕΠΙΤΡΟΠΉΣ
της 13ης Σεπτεμβρίου 2004
περί εγκρίσεως του πίνακα προσωπικοτήτων που προτίθεται να διορίσει μέλη της Επιτροπής των Ευρωπαϊκών Κοινοτήτων
(2004/642/ΕΚ, Ευρατόμ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 213 παράγραφος 1 όπως έχει τροποποιηθεί, με ισχύ από 1ης Νοεμβρίου 2004, από το άρθρο 45 παράγραφος 2 στοιχείο δ) της πράξης προσχώρησης του 2003 και από το άρθρο 4 παράγραφος 1 του πρωτοκόλλου περί διεύρυνσης της Ευρωπαϊκής Ένωσης, το οποίο έχει προσαρτηθεί στη συνθήκη ΕΕ και στις συνθήκες περί ιδρύσεως των Ευρωπαϊκών Κοινοτήτων, καθώς και το άρθρο 214 παράγραφος 2 εδάφιο δεύτερο της συνθήκης για την ίδρυση της Ευρωπαϊκής Κοινότητας,
τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 126 παράγραφος 1, όπως έχει τροποποιηθεί, με ισχύ από 1ης Νοεμβρίου 2004, από το άρθρο 45 παράγραφος 2 στοιχείο δ) της πράξης προσχώρησης του 2003 και από το άρθρο 4 παράγραφος 1 του πρωτοκόλλου περί διεύρυνσης της Ευρωπαϊκής Ένωσης, το οποίο έχει προσαρτηθεί στη συνθήκη ΕΕ και στις συνθήκες περί ιδρύσεως των Ευρωπαϊκών Κοινοτήτων, καθώς και το άρθρο 127 παράγραφος 2 εδάφιο δεύτερο της συνθήκης για την ίδρυση της Ευρωπαϊκής Κοινότητας Ατομικής Ενέργειας,
Εκτιμώντας τα ακόλουθα:
(1)
Πρέπει να διορισθεί νέα Επιτροπή, απαρτιζόμενη από ένα μέλος εξ εκάστου κράτους μέλους, και με διάρκεια θητείας από την 1η Νοεμβρίου 2004 έως τις 31 Οκτωβρίου 2009.
(2)
Το Συμβούλιο, συνελθόν σε επίπεδο αρχηγών κράτους ή κυβερνήσεως στις 29 Ιουνίου 2004 επέλεξε τον κ. José Μanuel DURÃO BARROSO ως την προσωπικότητα που προτίθεται να διορίσει πρόεδρο της Επιτροπής για το χρονικό διάστημα από την 1η Νοεμβρίου 2004 έως τις 31 Οκτωβρίου 2009 (1).
(3)
Με ψήφισμά του στις 22 Ιουλίου 2004, το Ευρωπαϊκό Κοινοβούλιο ενέκρινε την εν λόγω επιλογή.
(4)
Πρέπει να εγκριθεί, από συμφώνου με τον επιλεγέντα πρόεδρο της Επιτροπής, ο πίνακας των λοιπών προσωπικοτήτων τις οποίες σκοπεύει το Συμβούλιο να διορίσει μέλη της Επιτροπής για μια πενταετία, ήτοι από την 1η Νοεμβρίου 2004 έως τις 31 Οκτωβρίου 2009.
(5)
Η έναρξη ισχύος της συνθήκης για τη θέσπιση Συντάγματος της Ευρώπης συνεπάγεται λήξη της θητείας του μέλους της Επιτροπής που θα έχει την ίδια ιθαγένεια με τον μέλλοντα υπουργό Εξωτερικών της Ευρωπαϊκής Ένωσης, ο οποίος θα είναι συγχρόνως αντιπρόεδρος της Επιτροπής,
ΑΠΟΦΑΣΙΖΕΙ:
Άρθρο 1
Από συμφώνου με τον επιλεγέντα πρόεδρο της Επιτροπής κ. José Μanuel DURÃO BARROSO, οι κάτωθι αναφερόμενοι υποδεικνύονται ως προσωπικότητες που προτίθεται το Συμβούλιο να διορίσει μέλη της Επιτροπής των Ευρωπαϊκών Κοινοτήτων για το χρονικό διάστημα από την 1η Νοεμβρίου 2004 έως τις 31 Οκτωβρίου 2009:
κ. Joaquín ALMUNIA AMANN
κ. Jacques BARROT
κ. Joe BORG
κ. Rocco BUTTIGLIONE
κ. Σταύρος ΔΗΜΑΣ
κα Benita FERRERO-WALDNER
κ. Ján FIGEĽ
κα Mariann FISCHER BOEL
κα Dalia GRYBAUSKAITĖ
κα Danuta HÜBNER
κ. Siim KALLAS
κ. László KOVÁCS
κα Neelie KROES
κ. Μάρκος ΚΥΠΡΙΑΝΟΥ
κ. Peter MANDELSON
κ. Charlie McCREEVY
κ. Louis MICHEL
κ. Janez POTOČNIK
κα Viviane REDING
κ. Olli REHN
κ. Vladimír ŠPIDLA
κα Ingrida UDRE
κ. Günter VERHEUGEN
κα Margot WALLSTRÖM.
Άρθρο 2
Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
Βρυξέλλες, 13 Σεπτεμβρίου 2004.

Labels: 9
15